Iveki.

 O

U Charlie Zono, no Philip Ntsangani, no Robert Ncapai, bafunyenwe ngolwesi- Bini Iweveki egqitileyo yi Jaji benetyala lokubulala u Mr. James Grant e Rini, bagwetyelwa ukuxhonywa yi Jaji. U Charlie noko ncelelwe inceba. Yi Rulumeni enokayenza.

Indlu ka Mr. J. L. Bloom wase New- Street e Rini itshe ngolwesi-Bini ngoka- hlwa ngeveki egqitiieyo. Ubehle wacinywa nmlilo.

U Mr. S. Cronwright obefudula emele i Rini e Palamente ubhubhe nge Sabata engapaya.

Igwangqa elingu Richard Champion, ngokutshisa ilizwe, lidliwe £25 yimantyi vase Vryburg kwelama Betshuana.

Umcimbi obungeniswe e Palamente ngu Mr. M. J. du Plessis ngabavoti abantsundn base Glen Grey ukuba mabatungwe kwa- kona imilomo, kusuke endaweni yokuba kwamkelwe icebo lake, wanikelwa ebhungeni ukuba liwupicote, elobhunga lelamanene ango : Sir T. Upington, Mr. Hofmeyr, Mr. Goldschmidt, Mr. Innes no Mr. Theron.

U Mr. Arnold White ufikile e Kapa evela e London, neqela lembedlenge zelo, ezizakufunyanisiswa amakaya kwisi- ziba somhlaba otengwe ku Mr. Halse ngase Dordrecht.

U Rev. J. C. Macintosh we Depente e Bhayi, ubhubhe ngolwesi-Bini, ngayo leveki; ugule ixesha elincinane.

U Miss Waterston (Unoqakata) obefn- dula epcte isikula sentombi e Lovedale, waza wafundela ubugqira abnsebenzise e Kapa, uke wabuyela kwakwelama Europe apo atabate amagama emfundo e L.R.C., Edinburgh, ne M D., e Brussels, ubuyile kwakona.

Undwendwe Iwe Kaya Labantsundu Kingwilliamstown :—Rev. Rubusana, Messrs. Cafu, Ntabeni, Ranuga, T. Ngxe, Hani, R. no T. Magaba, Dlengezele, Bev. P. Mama, Messrs. Mzozoiana, Dunjwa Ntla, Mtati, G. Little, Rev. Mkosi, Messrs. Madosi, Dleni, Master Faku Sandile, J. 8 Adams, W. Mjokozeli, Chief A. Wh te, E. Marela, J. Magala, D. Tunyiswa, J. Mpinda, S. Govo,

K. Ncapayi, W. Somtnnzi, W. Dwane, Mr. no Mrs Mnamata, W. no S. Mtoba, Fadana, Rev. no Miss Makiwane, Messis. S. Sidzumo, Mazamisa, Pamba, Mr. no Miss Tshayinca, N. Ntshona, Jas. Mpinda, Mafongqo, Madaki,

1. no W. Mama, Rev. Philip, Mr. no Master Ndwandwa, J. K. Bokwe, Mr. no Mr. no Mrs. Mqanda.

Ingesi apa elingu C. Engel, eladubula inkwenkwana yo Mxbosa e Wolseley ngase Ncemera, lilindiselwe i Jaji.

Ngo-Mgqibelo ogqitileyo kulomsito wasa Qonce impahla itengiswe ngoluhlobo -1 ihashe. £6 7s. 6d ; inkabi ziqale kwi £3 10s/ de kwakwi £6 13s.; imazi zenkomo zinama- tole ziqale kwi £3 26s de kwakwi £5 10s.

Iqela lama Bhulu like langena kumhlaba ka Khama kwelipezulu, ngendlela yokntyu- da abayaziyo abaseba Tenjini. Lonkosi itumele umkosi ewachite kwayoko. Inkosi yawo u Grobelaar namanye amadoda ama- bini benzakele kwelodabi.

Kuqinisekile ngoku ukuba baku 203 abantu ubafele emnxhunyeni e Dayimani. Abantsundu ba 178 abamhlope 25.

Ngu Lord Reay, oyi Ruluneli ngoku e Bombay, ekutiwa uya kutabata indawo ka Sir Hercules Robinson, yobu Ruluneli beli •kuqaleni ko April ozayo.

Cricket.—U Major Wharton wa Pesheya ubhale ukuti, ngehlobo elizayo uya kuza nabadlali abaketiweyo 1 ebhola ba Pesheya, ukuza kudlala kwezi ndawo : Cape Town, 3 matches; Kimberley 2, Kingwilliams- town 1, Grahamstown 1, Port Elizabeth 1, nezinye ke indawo ukuba ziko. Sicinga ukuba kungalunga ukuba kubeko i Tourna- ment yabantsundu apa nokuba kuse Bhayi, ukuze kunyulwe kuyo i XI yokudlala ezo ncolobela za Pesheya. Nangapandle koko ne “ Champions ” zingazilungiselela ukuyi- dlala lompi xa ilapa, ngokunja’o ne Bhayi. Kuni ke ntozakowetu ! Noza niti naka nenza ntonina ?

NGOLWESI-NE, JULY 26, 1888.

Ngemicimbi KUKO into esinge- Mampondo na kude siyiqonde. Lonto yepatelele kumona

wabantu abamhlope bale Koloni, ukumonela umbuso wa Mampondo. Ilizwe la Mampondo, xa litelekiswa nale Koloni, lincinane, lanelele ukuxhasa abemi balo. Ukuba beli- ngati lingene pantsi kwe Koloni ngomso lo, asiboni nto ibiyakuba yingeniselo ku Rulumeni wase Kapa ; ubeyakuligcinela Amampndo naye. Eyona nto ikwelezelwayo bubukhosi na ? Abubukulu na obe Koloni kunobama Mpondo ? Asiyiboni nento eyoyikwayo ngu Rulumeni kuma Mpondo. Ukuba le- nto u Rulumeni afuna ukulaula ama Mpondo, kukuba esiti yena unoku- walaula kakuhle kunoko alaulwayo zinkosi zawo, singati seluke lwada lwabaluleka ngantomina ulaulo lwake pakati kwezizwe ezintsundu ezipantsi kwake namhla ? Asibana

ngoku isimbonono sontsundu singo- tywala antywiliselwa ngabo ngu Rulumeni; asiba na kunamhla into enkulu ngamacebo okuncipisa imali yemfundo yabantsundu? Lolona laulo lunomdla na ku Rulumeni ukumnika imfanelo embusweni namhla ontsundu, uku- ze abuye atungwe umlonqo ngomso ? Sisati tina akakalazi u Rulumeni icebo angabapata ngalo abantsundu abasebe pantsi kwake; ngati uya kumxaka okunye umtwalo akuta- bata nowama Mpondo.

Kuko uloyiko e Koloni ngenda- wo yokungena kwama Jelimeni ema Mpondweni: koyikelwa ukuba lama Jelimeni ngayakubanga ukuba ula- ulo olukulu lwakowawo lude lunge- ne, ze kube yinkataso kolwase Kapa. Asisazi isizatu sokungena kwama Jelimeni ema Mpondweni, kodwa, sakukangela ubuncinane belozwe, nokuba selipahlwe macala- na onke lelipetwe ngama Ngesi, asiboni ukuba lungangena ulaulo olukulu lwama Jelimeni Ukuhlala ke kwama Migranti ase Jelimeni kona akunangozi yaluto, kungaba noncedo njengokuhlala kwama Jelimeni kulomandla wase Qonce. Siti kunganjalo mhlaimbi ukungena kuka Herr Nagel no Herr Ein- wald ema Mpondweni. Singaba lusizi ke ukuva ukuba lomntu uza kumiswa ngu Rulumeni wase Kapa ema Mpondweni ngozakuya kuzama kupcla amacebo okuba ama Mpondo angene pantsi ko Rulumeni. Asitsho ukuti makangabi namlomo wake u Rulumeni ema Mpondweni, siti ko- dwa mawangaputuzelelwa ama Mpo- ndo, angeniswe engekaboni. Kusa- lungile xa evisisana no Rulumeni Amampondo, siyakolwa kukuba igcinwe iminqopiso, kodwa inkolo mayiyekwe yokuba kuko butyebi siya kubufumana akungena pantsi ko Bulumeni ama Mpondo. Ingxo- xo eke zako e Palamente ngelase ma Mpondweni, eziya kungena epepeni ngezayo iveki inxenye, azibanga nanto imnandi kuti. Ibe yinteto evakalayo ka Mr. van den Heever yodwa esiyifumene iyeyengqondo. Ite kuti yabaluleka kuba iyeyendo- da esibesingalindele nto kuyo, kuba u Mr. van den Heever ungomnye we Mbumba yama Bhulu. Lenteto ka Mr. van den Heever yetetelela ukuba Ikoloni mayiyeke ukulaula izizwe ezintsundu, kuba kungeko ngeniselo kulonto maziyekelwe Inkosazana, Ute akutsho atimla onke. Waleka wati, i Palamente asiyiyo ityalike apo kufuneka bete amen kwinto enye. Yena eko nje e Palamente ukolo ukuteta ukuqo- nda kwake. Uqokele wati izizwe ezintsundu mazipatiswe Inkosazana. Tina sikulo moya wake. Kusasinika imihlali ukumbona lo Rulumeni esazama imvisiswano nama Mpondo, kanti ukuba bekusiya ngentando yamapepa elilizwe ngesakwaliwa kudala nama Mpondo.

Imfazwe kwa Zulu.

Kuke kwafika izigitshimi zika Dinizu- lu, u Goni no Sifo kwi Ruluneli yase Natal, ukuza kubonisa ukungabi nasi- poso kwalo nkosi ngokuqubekayo kwa Zulu. Ite ukupendula i Ruluneli nge- beyiqube inteto yabo kwi mantyi ezikwa Zulu. Izigitshimi zona zilibeka pezu kwabapatele u Rulumeni ityala lezjpiti- piti. Kwelo ute u Sir A. Havelock, elo tyala alina kukangelwa ese ngopete intonga u Diniznlu, yaleke yati i Rulu- neli ayiyiqondi into yokuba ziti xa ziza e Maritzburg izigitshiini, abe evingcela u Sibepu u Dinizulu, ekubeni kaloku ngaye senza izinto zokubonisa ukuba ungofuna uxolo.

Ipepa lase Natal i *Witness* lishicilele inteto yezigitshimi zika Dinizulu. Into engaluxolisileyo Usutu kukuba u Sibepu ebekwe kumhlaba walo. Kutiwa kunge- cebo lika Somtsen abnyiselweyo kwa Zulu u Sibepu, icebo eti i *Wetness* lalile- lemposiso.

Ezocingo ezivela Emtata zezokuba inkosi yama Bhaca, u Makaula, uvakalise *ku* Rulumeni ukuba, ingamnceda ngeqela lamadoda okulwa nama Zulu ukuba kuyafuneka.

Kundulule umkosi oye kuvingcela inkosi engu Somkeli ngase Iwandle, ema- yibe iqubisene izolo elinye.

Imicimbi yakwa Zulu ibixoxwa kwi Palamente ya Pesheya ngokuhlwa ngo- Mvulo. Inene elingu Sir John Gorst, elinye lamapakati o Mntan’ omhle lite, bamelwe ukuba bayinyatele pantsi kwe- nyawo impi yondiyalwa, emva koko baya kwenza konke abanako ukulungiselela uxolo. U Mr. Orsborne Morgan no Mr. J. Chamberlain babonise ukuba xa knlwa u Dinizulu kulwa wonke u Zulu. Waleka wati ezimfazwe zibangwa kukuba benganyanisi abapatele u Rulumeni.

I PALAMENTE.

AMACAPAZA ASE KIMBERLEY.

UTUNGUMLOMO E PALAMENTE.

Ngolwesi-Bini (17th July) lweveki egqititileyo i Palamente ibisingete enye yengxoxo ezinamandla kuti mzi ontsundu, ebindululwe ngummeli we Komani, ilungu le Mmbumba yama Bhulu u

Mr. J. DU PLESSIS ocele inkundla ukuba ike iqwalasele kwincwadi ezipambi kwayo, ezingekutetwa kwetyala lika Botha ne Mantyi yase Komani (u Mr. Garcia.) Mayelana nalomcimbi ute ungenisa icebo engati inkundla ivumelane ngalo ukuba kwenziwe umteto omtsha ukuba amagama abavoti beziqingata ezitile *ze* Komani abhalwe ngokutsha, ngomteto ka Tungumlomo wo 1887. Lo mnumzana walata kwi hambiso ye gosa elalingenisa amagama, ote amagama akavvaneka ixesha elandeyo ngomteto- Ulese ’sigqibo se ngqungqutela yabatunywa be Mbumba yama Bhulu ebise Paarl ngalonyaka, ngokupateleke kulomcimbi. Ibandla malibe liyabona ukuba isenzo segosa sesingengamteto, kanjalo sibuhlazo.

UMHLALI-NGAPAMBILI walate ukuba iyekwe into yokubalula i Komani yodwa, kuba umteto omtsha ongati wenziwe uyakuba ngoweso sitili kwapela.

U Mr. D. N. de WET (Aliwal North) uhlomele ukuba amagama mawabhalwe ngokutsha kuyo youke imimandla ye Koloni.

U Sir THOMAS UPINGTON ute awako woba amatanda mayelana nokuba kufuneka isiqendu se 17, sika Tung’-umlomo siguqnIwe, into exakileyo kukuba singatiwanina. Njengokuha ubuhanjiswa nje lomteto ka Tung’-umlomo, uqonde okunye yena ukuba ngowawenziwe gadalala kunoku unjalo. Isingqala selungu elibekekileyo eliwungenisileyo lomcimbi, singongeniso Iwamagala amaninzi kunene, 549, angentswe ngendlela ecaseneyo kanye nonteto. Amatyala amakulu afumene engenayo imfanelo yokuwisa isigwebo maye'ana nemfaneleko, okanye nokungafaneleki, kokungeniswa kwala magama, ngendawo yokubi isigwebo sika Mantii singena ku bhenelwa ugalo mteto. Ngesi sizatu ke elilungu libekekileyo linayo imfanelo ukuba lomcimbi liwaneke pambi kwelo bandla. Nyakenye kwabako ingxoxe ezishushu kunene neo Tung’-umlomo.

Mr. MERRIMAN : Hear, hear.

SIR T. UPINGTON, ilungu elibekekileyo
lase Dikeui nase Ngqushwa liti mazibuye zibeko ezongxoxo.

Mr. INNES : Ndite ndiyatemba ukuba ; asisakubuya sibe nazo.

U Sir T. UPINGTON ute uyavuya uku- ; kuva oko kuba eziva engenako ukuxoxa shushu okwangoku. U Tungumlomo wabonwa yi Palamente ukuba uyafuneka, waye yena engabuyi-mva kumazwi awawenzayo oko kwakuxoxwa ngo Tungumlomo. Enziwe umteto u Tungumlomo, ibiyindawo yemantyi nganye ukuba iwuhambise. Yena ubengazi ukuba kuko umntu ongu Mr. Theunis Jacobus Botha ngapambi kokuba alive kumatyala amakulu igama lake.

Sir T. SCANLEN : Intoni? Wayeqeshe wena ukuba umtetelele.

Sir T. UPINGTON : U Mr. Botha waye ngandiqeshile. Akanazo intloni ngento awayenza kumatyala amakulu, angayenza nangomso. Kumatyala amakulu kwabako umbuzo wokuba ungubanina lo Mr. Botha waza owayemele imantyi wati ukupendula,
 Ulilungn le Mbumba yama Bhulu.” njengokungati ukuba lilungu le Mbumba yama Bhulu kukwanelele ukuba umntu kumenze into engeyakulonto.

Mr. INNES: Kubeko umbuzo ngekumiti etile, ekubuzwe zijaji ukuba yi komiti eyayinyulwe ngubanina leyo, ukuze ati yena ukupendula yi komiti eyayinyulwe yi Mbumba yama Bhulu.

Sir T. UPINGTON ute owake umkumbulo awunjalo, ungowokuba kutiwe u Mr. Botha akanakupulapulwa kuba engowe Bond. Yena akahlo ilungu le Bond; engacingi ngokuba lilo. (Kuhleke u Mr. Sivewright.) Ilungu lase Griqualand East lingahleka ngangeko litanda. Uhalise ngenqubo ka Mr. Hughes, etenxileyo kweyamanye amagosa, awancome ukuba awenze kakuhle umsebenzi. Ute uyakolwa yena ukuba lamagama awangeniswanga ngomteto. Uzi-hlambe kukuranelwa ngendawo yokumka icebo kubahambisi baka Tung’-umlomo, into angayenzanga Into ekubonakala ukuba mayenziwe kukuba uguqulwe umteto, uvumele izibheuo kumatyala anjengeli Uka Mr. Botha, ati leiibuhlazo. Kanjako kufuneka ichaziwe oknnye lendawo ingobuzwe, emakucalulwe ngokumhlope, ngokwecebo lelungu lase Barkly West (Mr. Rhodes) nyakenye, ukuba abantsundu batungwe kube kanye imilomo entweni zombuso.

U Mr. INNES ubengazimesele kungena kulengxoxo okwangoku. Indawo embangelayo kukuba esuke wacakulwa ngegama. Elicebo kutwa mabalamkele ngoku lelokub Inkundla imisela ukuba, kuzo zonk indawo, kwelilizwe, kuqalwe kwaseqo-ndweni ukubhala amagama abavoti. Akakolwa ukuba elo licebo elingati elobahdla lijamkele. Inteto yelungu lase Koman ipumle pezn kwenkolo yokuba u Mr. Hughes no Mr. Garcia abayenzanga imfanelo. Nokuba ingaba kunjalo, lawo magosa esiqingata esiuye awayenzanga imfanelo, lonto ayanelele ukuba kwenziwe inkatazo yokubhala amagama kuyo youke Ikoloni. Eli Bandla akakolwa ukuba lingayivumela indleko, inkatazo. izipitipiti zokubhalwa kwamagama amatsha, ngenxa yokuba amagosa amabini esitili esiuye, ete akawenza umsebenzi wawo. Licebo ekutiwa mabaqube lona elo, akakolwa ke ukuba iyakulamkela lo Nkundla. Izizatu ezanekiweyo azanelele ukuba kwenziwe into engako ukuba nkuln. Selewuncomile ngokwake Umchazi Mteto ka Rulumeni umsebenzi wama-gosa okubhala amagama elo lonke. Imbingi yintonina ukuba abhalwe ngokutsha
kulo lonke ? Umchazi-Mteto utete ngaye, wati ucukuceza i Bond nambi kwamatyala amakulu, xa wayexela ukuba u Mr. Botha ulilungu layo. Lonto ayinjalo kanye. . njengokuba ayichazileyo. Yena akakoyiki naninina ukuyichasa i Bond, entweni anga-
vumelaniyo payo kuzo, kodwa uzifuna enyanzelekile ukuba azibeko ezinyaniso pambi kwe nkundla. Uyasipika Kanye isityolo sokumkangelela pantsi kwendlu yenkuku u Mr. Botha kuba elilungu le Bond.
Ke mayelana nesitnangalo pika Mr. Botha, yena nbona ukuba wenza imposiso enkulu Umchazi-Mteto ukuba atnele n Mr. Botha 1

kumcimbi woluhlobo, abe nguye ocudisa imantyi, eligosa lika Rulumeni; kuba into ebilindelekile kukuba imantyi itabate amacebo kwi Gqweta le Nkosazana.

Sir T. UPINGTON : Ndiyayipikisa lonto.

Mr. INNES : Kunjengokuba nditeta,
imantyi imele ukwamkela ukuqonda ku Mteteleli Nkosazana.

Sir T. UPINGTON : Ilungu elibekekileyo olazina uknba yinto eninzi izibheuo ezisingatwa ngamatyala amakulu, ati u Mteteli--Nkosazana angameli sigqibo sika mantyi ?

Mr. INNES: Yenye into leyo—kakade imantyi azidli ngakubuza kubapatiswa e Kapa, ngendlela emazigwebe ngayo amatyala ; kodwa kulomcimbi ka Tungumlomo imantyi bezihambisa imiteto yobupa-tiswa bakwa Rulumeni, zitunywe nguye, ango engayishiyanga imantyi nkuba ibe sicengo sokudliwa ekubeni ibiquba umyolelo wake. Akamele kuba wayelungisile u Mr. Hughes ukawafaka eglasini amagama, kodwa wawabona onke u Mr. Botha. Imantyi irorelwa kuba itabate nexabiso lentango zamatye, kanti lonto yavunyelwa nayi Jaji. Akuko bunqhina balata ukuba aba Batembu bangeniswe kuba bonke benentlanti zamatye. Ngokupatelele kwelicebo enye into emayingalityalwa kukuba, belamkele elicebo, abanako ukuba bangawamkeli angabantsundu abadlelwe indlala zimanlyi kwe-zinye indawo. Kwisitili usimeleyo abrafa imali enkulu kuba amaxabiso emihlaba yabo eku £30, basikwa yi Mantyi kuba kwesuka ifama ezimbini zati bezingewuroleli £25 zona lowo mhlaba wabantsundu.
Yaye kuko nendawo yamavezandlebe abadlelwe indlala ngayo abantsundu, eyafunyanwa bumini. Uko umntu owayixhoxhayo lendawo yamavelisazindlebe, kuba ibingena kufumana yaziwe ngumagosa onke. Ite ke ukusetyenziswa yada yapatelela kubantu eyayingenzelwe bona, ngongumqondisi-mteto yedwa obengayifumanayo. Abantu abanjengo Veldtman, umfo olwe wapalaza igazi lake ngenxa ye Koloni, ongo. wombuso wase Biritani, njengoko enjalo yena (Mr. Innes), nanjengalipina ilungu laleyo nkundla. Ezalata nje ezizinto, kukuba enga angabosisa ukungafaneleki kweli cebo. Le nkatazo wayeyibonile, wayalata kwanyakenye, kodwa akafumanga nxhaso kumchazi-mteto ngalonto. Ukuba h Mr Hughes no Mr. Garcia bafumaniseke beposisile—yena uti akuko mposiso bayenzileyo—knsemandleni ka Rulumeni ukubohlwaya, asiyiyona nto ukudala umteto omtsha. Ngendawo yokuvulela ituba lesibheno, lonto akayichasile, uyayivuyela. Nyakenye kwatsho u Sir T. Upington ngokwake ukuba isiqendu se 17, esona situng imilomo yabantsundu sicacile ; kodwa nguye namhl i oti asicacile. Ngewayesicacisile, usazi onke amagosa, ebengayete aquba ngokufanayo. Ingaba yimfeketo ukumisa mteto omtsha ngenxa yezizatu ezipambi
kwebandla.

U Mr. SIVEWRIGHT unga angaleka kumazwi elungu elibekekileyo lase Dikeni nase Ngqushwa ngendawo abalila ngayo abantsundu bomandla awumeleyo. ukuba wayengomnye welo bandla nyakenye wayeya kuwuxhasa lomteto. ka Tung' mlo-
mo. E East Griqualand kusikwe abona bantu bantsuudu bazintloko kuba kusitiwa abasingaho abo mbuso wase Biritani. Akusizi Into ukubaxelela ukuba mabapumelele ngamatile-tile atile, kuba bengawaqondi. Kanti kule Koloni lamalengelo anikelwe nabazandla zidyojwe ligazi, ize noko bala-hlelwe ngapandle abantu. Ukuba kuko umcimbi obunga ungacikidwa yi Komiti— ng u wo lo wamavelisa-zindlebe.

U Mr. THERON yena akanakulixhasa lonke icebo lelungu lase Komani, kodwa endaweni yalo ubeka elokuha lomcimbi uni kelwe i Komiti iwupicote. Ukumelana kwe Bond nabapatiswa kukankanyiwe ngabateti abanduleleyo. Walate uknba i Bond ayiteni
nalo Rulumeni. Ukuba iyamxhasa kukuba ehambisa into ekolwa zizo kupela.

U Mr. HOFMEYR ute akanako ukulixhasa icebo lelungu lase Komani. Akanako ukuvotela ukuba kubhalwe ngokutsha amagama kuyo yonke Ikoloni. Akuvakali ukuba kuko izikalazo ezivela kwezinye izitili, nganina ke ukuba kubeko ubhalo olutsha Iwa-
magama abavoti kwindawo ezingenazikalazo- Ubutuntu yena ukucukumisa amagama na wasipina isitili, de kube kwalatiwe isizatu esomeleleyo sokuba kwenziwe oko. Kuba ingati ike yavunyelwa into yokuba banok-unceda izitili ngazinye ngaleyondlehi
bangeze bagqibe ukubhala amagama, imitandazo ingasuke ingxangxaso ukuza kuleyo nkundla. -Intwana ingenziwayo kukuba kumiswe ikoiniti, ngokwecebo lelungu lase Richmond (Mr. Theron), ekungati yakufumana ukuba kuko uburagqigqi obenziweyo kwandeke ukukangelwa ukuguqulwa komte- to. Kodwa kuyakufuneka into epuhlileyo ukuze yena alixhase icebo lokuguqulwa
komteto.

Kuvunyelwe icebo lika Mr. Theron, laba liyawa elika Mr. du Plessis nelika Mr. D.
N. De Wet.

Utelekiso Lwezi Kolo

Ngomhla we 12 ku June kwahlanganisana izikolo zase Tyume ezipantsi ko Rev. Elijah Makiwane:—Esase Macfarlan sipe- twe ngu Mrs. Loza ititshala ; esase Kwe- zana ititshala ingu Mr. Mbaza, oncediswa ugu Miss Sobikwa ; esase Gillton ititshala ingu Mr. Magocoba, oncediswa ngu Miss Loza ; esase Kolofeni kwa Sompondo iti- tshala ingu Mr. Ngcayiya. Zako kakulu izidlo; wako nomzi obomvu kwakuhle. U Mr. Makiwane ucele u Mr. Mzimba, wase Dikeni no Mr. W. Ntsikana, ititshala yase Mgqwakwebe ukuba beve olo lusapo eku- fundeni kwalo. Ute no Mr. Fini, ititshala yakwa Gqumahashe, wamcela ukuba aba- ncedise.

Zakhupana ngoluhlobo izikolo — Esibe yintloko sesape Gillton abantwana 12 abaza- ze amabaso. 2. Kwalandela esase Mac- farlan abantwana ba 8 abazuze amabaso. 3. Kwalandela esase Kwezana abantwana ba 4 abazuze amabaso. 4. Kwalandela esase Klofeni abantwana ba 2 abazuzu amabaso.

Abautwana basese zantai. Imfunde ibo- nakala ihambiseleka pambili nonyaka kwi- ikolo zase Macfarlan kuno June we 1886.

Bokumbula abalesi balamacapaza uku- ba besike simana sisenza amazwana ngesikwati sakwa Mgibisa ngempato yaso ukuba mbi, kovayo kumntu ontsu- ndu. Ekute kanti umdali naye uyayi- bona lento, wateta namhla ngokwake.

UKUTSHA KWOMLILO KWA MGIBISA.

Lomlilo waqala ngolwesi - Tatu seli- tshonile ilanga. Kwati zakulila intsimbi zomlilo, wawuhlaba umntu umkosi esitiumgxuma wase De Beer’s liyatsha abantu abangapantsi abangafayo ngamakulu asixenxe, kute ukuya kona kwatemtu nekari yangati lifile, sati isililo sesibi- sabalilela amadoda, nonyana babo noyise kumlungu nontsundu. Abantu ababe- lapo ngobobusuku inani asingelazi si- ngasuke siti yayi ngamawaka.

UKUCINYWA KOMLILO.

I Komponi kanye nomkosi womlilo wase town balinga ukucima umlilo owa- wusitsha endleleni yokuqala ka Sikolipa- ti, ebebengati ukuba abantu aba ukuba bayasinda banyuke ngayo. Kulingwe kwakanye ukumnyusa usikolipati, ngo- kutsho kwabasezantsi, wanga angenyuka kancinane, kwati kanti nmlilo inxalenye yendlela seyitshile waqauka wabuyela kwasezantsi, bafa bona abo belungu ba- bekwele kuye. Kude kwasa ngolwesi- Ne kungekabonwa namnye umntu kwa- bavalelweyo ezantsi.

ABANTU BOMZI KWAKONA.

Ibe yinkungu nelanga ngolwesi-Ne omhlope nontsundu ngasesi kwatini kwati namhla yaba luvelwano kumacala onke, akwako cala livuyayo, akubangako Mgqibelo namhla wasezi mainini yange- na yonke into yayakuma pezu koinngxu- ma, ngelixesha esililo sasesipantsi noko

UKUPUMA KWABOKUQALA.

Kuqale ngexesha lesixenxe ukubonwa umntu oinnye wangapantsi. Kwaye se- kuko amadoda abesoloko ezama ubusuku obu ukufuna amatuba okungena aye ngapantsi, ati kanti amalunga nelicala nabangapantsi bazamela ukusindela kulo, bazama ngoku ukuyivula ngoknnye indlela.

UKUSINDA KWABEBENGAPANTSI.

Uyibalisa umntu ibe mbi imbali yoku- sinda kwabo, kuba bekungeko, nandlela yokusinda xa kungaba kwehle into enje- ngale ihlileyo. Into elileyo nangoku ya- bantu ayikaziwa kwabantsundu naba- mhlope.

INDLELA YOKUPUMA.

Zile zakuba zivaliwe zonke indlela ngumlilo, nonisi, nazizidumbu zabafileyo wasele umntu ehamba pezu kwomnye ofileyo, bakwelana njalo kungaseko owazi owakowabo, baye ke bonke ngoku beku- mbula indlela endala eyayingakunjulwa, kuba yavalwa mzuzu, lentunja ivulwe ngumntu ontsundu laba liyasinda ke iqela elikulu elati lakuvela, kwaba luvuyo kumntu wonke owayeko, banyuka nzima.

ISIMO SABASINDILEYO.

Kufike izinto esezipelile kanye, abanye bona bengasenako nokuzihambela ngo- kwabo, abanye sebediniwe mu yimizamo yobusuku nemini abebeyenza ngapantsi bezarna ukupuma abanye bengasenako nokuteta. Ufike umfo wasemlungwini ali kanti amayezana sele lapa wamana ukubaseza njengokupuma kwabo, nanje- ngokomelela kwabo omhlope nomnyama,

UMNCWABO WABAMHLOPE ABASEBE
FUNYENWE.

Ibe ngumncwabo omkulu kunene, ola- ndelwe yinto eninzi yabantu abamhlope, bancwaty.ve ngo Revs. W. Wynne no J. P. Back, base Wesile.

UKUPUMA KWABANTSUNDU EZIKWATIN1

Knputne iqela elikulu kunene kuyo leveki kwa Mgibisa, inkoliso yabo ngabo basindiswe engozini yomlilo, into ebe sisimanga kumntu wonke kukunxila kwamawetu abantsundu ngalomini ba- puma ngayo. Kwabonakala ukuba usindiso lwabo abaluvuyeli, bavuyela elituba namhla balifumeneyo, lokuza kufumana utywala, abanye siteta hje kuse bengasazi, bepangiwe ngenxa yo- kunxila kwabo, kazi oku kunxila kode kutinina, ninina! Abantsundu abasi- ndileyo bakwi 400, abamhlope 40; aba- ntsundu abangekafunyanwa bakwi 150, abamhlope 24.

UNCEDO LWENKEDAMA NABAHLOLOKAZI.

Umzi omhlope uyaxapazela kubi, ku- qukwa imali. yokunceda abafelweyo. Seyininzi imali equkiweyo; kazi ezakuti inkedama nabahlolokazi, baya kutiwa- nina, siyatemba ukuba ikomiti ne Ko- mponi lendawo zoyikangela kakuhle nangakweletu icala.

Ibali Lomnqomboti.

Ngobusuku be 12 July lo, isikolo sase Tshatshi (St. Stephen) besi- nomgcobo oyole kakulu; u Mr. John A. Vena, ilungu lelo bandla, labalisa nge Ngqaleko yomqomboti lo apa e Airika. Uyibalise lembhali walata uku- ba abasili bokuqala bomqomboti ngama Radebe, latate wona, able atelelwa ngama *Dlamini.* Eziziduko zozibini uzicaze kwasa balulu engqondweni. Kanti u Radebe lo ligama elaqala ngokhuzo! Umfazi otile owaye gulelwa ngumntwana wamsilela isidudu,—wada weza emashi- qeni ngokuhloba kwesidudu. Umyeni walentokazi ude ngokubona umfazi lo emana epuza wacela naye ukuba ake ayive lento, ete yamtimba kwa oko. Ibisiti inkewu kaloku yakuti gungqu endlwini ifundekelwe lelezo,—ivakale isiti xa ingenayo,—Ra! indebe ! (indebe ke yayingulomcepe yapiwa ngawo) Ra! indebe! Kususela apo ite umfazi lo yaseliman’ imbungezela ngokuti Mara- debe! Ate nonyana abamzalayo wati- ywa elokuba ngu Radebe. Umelwane- kazi Iuka Maradebe lucele ngenye imini ukuba a Maradebe ake amfundise kwe- nzwa kwalento. Uvumile wati, uzuyi- fihle nawe niyidle ebusuku, ingabonwa mntu. Usile wahluza, okunene omnye lo, suka wayidla emini ne nkita yabantu lento. Ute Io umfazi watiywa igama ngokuba eyidle-emini, lokuba nguMa- dlamini. Yinto abasuka bawa yintsini abapulapuli. Kumvumo obupelekelela lencoko, sincoma izwi lentwanazana ka Mr. Mxabela, u Jemima; Silandelise ngentwazana ka Mr. Bopi, u Minnie, ibhongisela e Altweni ivuse iminyanya ! Imvumo iqale butuntu, yaya ijiya, yasu- la ekugqibeleni. U Mrs.' Tyali singa apgabuye aqokele kamsinyane; siqonde singaqondi. Umongami kulomcimbi wo- nke ibingu Rev. J. W. Gawler.—Tyendya- na Lamzuzu.—P. S.—lutloko yokuqala ygyisitebe esa cucwa ngesilanda ”

 2 IMVO ZABANTSUNDU (NATIVE OPINION) [JULY 26, 1888